- Formula 1™ se vede în AntenaPLAY! Nu rata Marele Premiu al Australiei duminică, de la ora 6:00!
Meteorologii au anunțat cum va fi vremea duminică în România. Descoperă în ce zone va ploua și ce temperaturi se vor înregistra în ultima zi din această săptămână, conform prognozei meteo pentru 24.03.2024.
Prognoza meteo 24 martie 2024. Cum e vremea în România și care sunt previziunile ANM pentru astăzi
În vestul, nord-vestul și centrul țării valorile termice vor fi în scădere față de intervalul anterior, astfel încât se vor situa în jurul celor specifice datei și, mai ales ziua, nebulozitatea va fi în general persistentă și temporar va ploua.
În restul teritoriului vremea va deveni deosebit de caldă, iar cerul va fi variabil, cu înnorări și ploi în a doua parte a intervalului. Vor fi mai ales averse, pe alocuri însemnate cantitativ și însoțite de descărcări electrice.
La munte vor fi precipitații mixte. Vântul va avea local și temporar intensificări, cu viteze mai mari în nord, centru și la munte.
Temperaturile maxime se vor încadra în general între 10 și 20 de grade, iar cele minime vor fi cuprinse între -2 și 8 grade. Izolat se va semnala ceață.
Prognoza meteo pentru București. Cum va fi vremea duminică în Capitală
Vremea va fi deosebit de caldă pentru această perioadă. Cerul va fi variabil, cu înnorări noaptea, când va crește probabilitatea de ploaie. Vântul va sufla în general moderat.
Temperatura maximă se va situa în jurul valorii de 19 grade, iar cea minimă va fi de 4…6 grade.
Temperaturile minime și maxime duminică, 24 martie 2024: Câte grade vor fi în cele mai importante orașe din România
Iată ce temperaturi se vor înregistra în cele mai mari orașe din România pe 24 martie 2024:
- Vremea în Brașov: 4 °C / 15 °C
- Vremea în Iași: 3 °C / 8 °C
- Vremea în Cluj Napoca: 2 °C/ 9 °C
- Vremea în Constanța: 6 °C/ 15 °C
- Vremea în Bacău: 2 °C/ 9 °C
- Vremea în Timișoara: 5 °C/ 13 °C
- Vremea în Oradea: 4 °C/ 12 °C
- Vremea în Sibiu: 4 °C/ 14 °C
- Vremea în Giurgiu: 4 °C/ 11 °C
- Vremea în Galați: 5 °C/ 17 °C
- Vremea în Arad: 4 °C/ 12 °C
- Vremea în Piatra Neamț: 4 °C/ 16 °C
- Vremea în Ploiești: 6 °C/ 19 °C
- Vremea în Pitești: 4 °C/ 18 °C
- Vremea în Buzău: 5 °C/ 19 °C
- Vremea în Brăila: 5 °C/ 18 °C
- Vremea în Craiova: 7 °C/ 20 °C.